
Parlamentul  României

Camera  Deputaţilor
Comisia pentru Sănătate  şi Familie
                Nr. 28/ 613 /   13  decembrie 2007                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege privind aprobarea Ordonanţei   Guvernului nr.30/2007 pentru reglementarea unor măsuri financiare (Plx 780/2007), adoptat de Senat în şedinţa din 7 noiembrie 2007 şi  trimis comisiei  pentru examinare, în fond, cu adresa  nr.PLx 780 din 15 noiembrie 2007, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 1033/01.08.2007 şi avizul favorabil al Comisiei juridice, de disciplină şi imunităţi din 27.11.2007.

În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

 ACAD. PROF. DR. MIRCEA IFRIM

Parlamentul  României

Camera  Deputaţilor
Comisia pentru Sănătate  şi Familie
                  Nr. 28/ 613/  13 decembrie 2007        
R A P O R T
asupra proiectului de Lege privind aprobarea Ordonanţei   Guvernului nr. 30/2007 pentru reglementarea unor măsuri financiare
(Plx 780/2007)

 1. Cu adresa nr. Plx 780 din 15 noiembrie 2007 Comisia pentru Sănătate şi Familie a fost sesizată cu dezbaterea proiectului de Lege privind aprobarea Ordonanţei Guvernului nr.30/2007 pentru reglementarea unor măsuri financiare, adoptat de Senat, în calitate de primă Cameră sesizată, în şedinţa din 7 noiembrie 2007, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr. 1033/01.08.2007 şi avizul favorabil al Comisiei juridice, de disciplină şi imunităţi din 27.11.2007.

 2. Proiectul de lege, în raport de obiectul şi conţinutul său, face parte din categoria legilor ordinare potrivit prevederilor articolului 73 din Constituţia României, republicată.
3. Comisia pentru Sănătate şi Familie a dezbătut proiectul de lege menţionat în şedinţa din 12 decembrie 2007. La şedinţa comisiei au participat toţi membrii - 14 deputaţi. Raportul comisiei a fost adoptat cu unanimitate de voturi. 


4. În urma dezbaterilor, Comisia pentru Sănătate  şi Familie propune plenului Camerei Deputaţilor aprobarea proiectului de Lege privind aprobarea Ordonanţei   Guvernului nr.30/2007 pentru reglementarea unor măsuri financiare (Plx 780/2007), în forma adoptată de Senat. Comisia pentru Sănătate  şi Familie a constatat utilitatea Ordonanţei Guvernului nr.30/2007 în sensul reglementării plăţii contravalorii medicamentelor eliberate de farmacii în anii 2005 şi 2006, peste valoarea contractată, din veniturile proprii ale Ministerului Sănătăţii Publice şi din transferuri de la bugetul de stat către bugetul Fondului naţional unic de asigurări sociale de sănătate. În acelaşi timp, Ordonanţa Guvernului nr. 20/2007 reglementează drepturile salariale ale persoanelor încadrate în funcţia publică de inspector guvernamental.
PREŞEDINTE,

 ACAD. PROF. DR. MIRCEA IFRIM

